Fahri Korutürk
Fahri Koruturk (; Istanbul, 3. avgust 1903 — Istanbul, 12. oktobar 1987) bio je turski mornarički oficir, diplomata i 6. predsednik Turske.

Biografija 
Pohađao je školu za mornaričke kadete 1916, na kojoj je diplomirao 1923. godine. Mornaričku akademiju diplomirao je 1933. godine. Obučavao se na krstaricama i podmornicama.

Godine 1936, učestvovao je na mirovnoj konferenciji kao vojni savetnik. Bio je i mornarički ataše u Rimu, Berlinu i Stokholmu. Godine 1950. postao je kontraadmiral, zapovedao s nekoliko vojnih jedinica dok nije postao admiral.

Godine 1960. penzionisan je s položaja zapovednika turske mornarice. Tadašnji predsednik Džemal Gursel imenovao ga je u Senat. Predsednik Dževdet Sunaj predložio ga je Velikoj narodnoj skupštini Turske, te je Koruturk tako postao šesti predsednik Turske. Položio je zakletvu 6. aprila 1973, a odstupio na isti datum 1980. godine, nakon odsluženog sedmogodišnjeg mandata. Nakon toga je postao doživotni senator.

Prezime Koruturk dao mu je Kemal Ataturk. Od 1944. do smrti bio je oženjen s Emel. Imali su troje dece.

Umro je u Istanbulu, ali je sahranjen na Turskom državnom groblju u Ankari.

Izvori 

Predsjednici Turske
Turski političari
Turski diplomati
Turski admirali
Biografije, Istanbul